গিরিশ পার্কে গুলিচালনার ঘটনায় চার্জশিট দিল পুলিস। আর সেই চার্জশিটে নাম রয়েছে গোপাল তিওয়ারি সহ ১৯ জনের। চার্জশিট বলছে, তৃণমূল এবং কংগ্রেসের মধ্যে পুরনো আক্রোশ থেকেই ১৮ এপ্রিল গুলি-বোমা চলেছিল। অর্থাত, ছিল তৃণমূল আশ্রিত দুষ্কৃতীরা। কিন্তু, কাদের নির্দেশে সেদিন ওই দুষ্কৃতীরা গিয়েছিল ওখানে?
 ওয়েব ডেস্ক: গিরিশ পার্কে গুলিচালনার ঘটনায় চার্জশিট দিল পুলিস। আর সেই চার্জশিটে নাম রয়েছে গোপাল তিওয়ারি সহ ১৯ জনের। চার্জশিট বলছে, তৃণমূল এবং কংগ্রেসের মধ্যে পুরনো আক্রোশ থেকেই ১৮ এপ্রিল গুলি-বোমা চলেছিল। অর্থাত, ছিল তৃণমূল আশ্রিত দুষ্কৃতীরা। কিন্তু, কাদের নির্দেশে সেদিন ওই দুষ্কৃতীরা গিয়েছিল ওখানে? চার্জশিটে তার নামগন্ধটুকুও নেই। চার্জশিটে বলে হয়েছে, কংগ্রেসের দুটো পার্টি অফিস দখলকে কেন্দ্র করেই নাকি চলেছিল গুলি-বোমা।  আক্রোশের তত্ত্বকে খাড়া করে কাদের আড়াল করার চেষ্টা হয়েছে পুলিসের পেশ করা চার্জশিটে? ইতিমধ্যেই উঠতে শুরু করেছে প্রশ্ন। বলা হচ্ছে তৃণমূল আশ্রিত দুষ্কৃতীরা নাকি হামলা চালিয়েছিল। তাহলে আশ্রয়দাতা কে বা কারা? উল্লেখ নেই চার্জশিটে।